**8. A IN B: NAVODILA ZA DELO DOMA (16.3. – 20.3.2020)**

**Pozdravljeni, osmošolci.**

V tem tednu boste prejeli navodilo, ki bi zadostovalo za izvedbo dveh šolskih ur zgodovine.

Prva tema so **Ilirske province**. S to temo smo začeli že v preteklem tednu. Dala sem vam **delovne liste**, ki ste jih po uvodni razlagi pričeli reševati. Večina vas z delom še ni zaključila, zato ponavljam navodilo:

S pomočjo besedila v učbeniku str. 79-80 vnesi podatke na delovni list. Tisti, ki delovnih listov nimate, si jih lahko ponovno doma natisnete. Če pa nimate tiskalnika, si delovni list prepišite v zvezek v obliki miselnega vzorca.

Delovni list izpolnite skrbno in samostojno.

Če kdo ne bo prepričan v pravilnost svojih odgovorov, mi pišite na [darja.gorup@os-sturje.si](mailto:darja.gorup@os-sturje.si) in poslala vam bom rešitve. Če vidite, da vam kaj manjka, dopolnite, če ste zapisali napačne podatke, jih popravite. Če ste zapisali več, kot je potrebno – krasno.

Pa še to. Če nimate učbenika doma: v elektronski obliki je brezplačno dostopen na spletni strani založbe Rokus. Navodila za dostop so tule: <https://www.devetletka.net/resources/files/Navodilo_za_registracijo.pdf>

S temo o Ilirskih provincah zaključujemo z zadnjim tematskim sklopom.

Pripravila sem vam še **naloge za ponovitev že predelane snovi** (ki bi prišla v poštev za ustno ocenjevanje znanja). Delovni list si natisnite ali v zvezek pišite samo odgovore.

Predlagam, da najprej zapišete odgovore, ki ste si jih zapomnili, kar pa ste pozabili, poiščite v zvezku in zapišite.